विवाह मंडप और हाॅस्टलों की होगी जांच
चासनगर निगम क्षेत्र में बगैर निबंधन के चल रहे विवाह मंडप, लॉज, धर्मशाला, हॉस्टल आदि की जांच होगी। नगर निगम होली के बाद जांच शुरू करेगा। जल्द ही बगैर निबंधन के चल रहे मैरेज हॉल, लॉज संचालकों, हॉस्टल संचालकों को नोटिस भेजा जाएगा। इसके लिए निगम होली के बाद टीम का गठन कर जांच के लिए भेजेगा। मैरेज हाॅल में वाहन पार्किंग से लेकर सुरक्षा, सफाई सहित अन्य नियमों का पालन नहीं हो रहा है। शादियों के सीजन में मैरेज हॉलों के बाहर सड़क पर पार्किंग से जाम जैसे हालात रहते हैं। वहीं रजिस्ट्रेशन नहीं होने पर टैक्स की खुलेआम चोरी भी हो रही है। अधिनियम- 2011 के तहत ऐसे प्रतिष्ठानों को पंजीयन कराना अनिवार्य है।
ये हैं तय मानक
हॉस्टल,लॉज, मैरेज हॉल के संचालन के लिए कुछ तय मानक हैं। इसमें पर्याप्त जगह, बिजली, जलापूर्ति, अग्निशमन सुरक्षा, प्रवेश और निकास की समुचित व्यवस्था, आपदा से निपटने की मुकम्मल व्यवस्था, ठोस अपशिष्ट प्रबंधन की व्यवस्था, पार्किंग, स्त्री पुरुष के लिए शौचालय, भोजन बनाने की सुविधा का होना अनिवार्य है। साथ ही किचन से धुआं निकासी की व्यवस्था है या नहीं यह भी देखा जाएगा।
जांचकर की जाएगी कार्रवाई : मेयर
^इससंबंध में मेयर भोलू पासवान ने कहा कि बगैर निबंधन के चल रहे हॉस्टल, लॉज, मैरेज हॉलों की जांच कर कार्रवाई की जाएगी। उनके यहां तय मानकों की भी जांच कराई जाएगी। इस पर अगर वे खरे नहीं उतरे तो कार्रवाई होगी।
hin_Deva hin_Deva hin_Deva hin_Deva hin_Deva hin_Deva